**Likumprojekta**

„Grozījums likumā „[Par iedzīvotāju ienākuma nodokli](http://likumi.lv/doc.php?id=56880)”’

**sākotnējās ietekmes novērtējuma ziņojums (anotācija)**

|  |
| --- |
| 1. **Tiesību akta projekta izstrādes nepieciešamība**
 |
|  1. | Pamatojums | Ministru kabineta 2012.gada 16.februāra rīkojuma Nr.84 „Par Valdības rīcības plānu Deklarācijas par Valda Dombrovska vadītā Ministru kabineta iecerēto darbību īstenošanai” rīcības plāna 18.1. un 18.2. apakšpunkts paredz izstrādāt un iesniegt apstiprināšanai Ministru kabinetā koncepciju par veselības apdrošināšanas sistēmas izveidi un izstrādāt nepieciešamos normatīvos aktus par veselības aprūpes finansēšanu un nodrošināt, ka veselības aprūpei atvēlētais finansējuma apjoms (procentos no IKP) tiek tuvināts Eiropas Savienības valstu vidējiem rādītājiem. Mērķa īstenošanai veselības aprūpes valsts budžets gadā tiek palielināts vismaz par 0,25% no IKP, sasniedzot rādītāju, ka veselības aprūpes valsts budžets ir 4,5% no IKP.Ar Ministru kabineta 2013.gada 10.maija rīkojuma Nr.192 „Par koncepcijas projektu par veselības aprūpes sistēmas finansēšanas modeli” 1.punktu ir noteikts - atbalstīt veselības aprūpes sistēmas finansēšanas modeļa koncepcijas projektā (turpmāk - koncepcija) ietvertā 2.varianta risinājumu - noteikt veselības aprūpes pakalpojumu saņemšanu, pamatojoties uz valsts veselības obligāto apdrošināšanu un ieviešot valsts veselības apdrošināšanas obligātās iemaksas līdz 3,65 procentpunktu apmērā. Šā rīkojuma 3.punktā noteikto normatīvo aktu izstrādes procesā Finanšu ministrijai sniegt atbalstu Veselības ministrijai, veicot aprēķinus par valsts veselības apdrošināšanas obligāto iemaksu likmes apmēru un bāzi.Likumprojekts „Grozījums likumā „[Par iedzīvotāju ienākuma nodokli](http://likumi.lv/doc.php?id=56880)”’(turpmāk – likumprojekts) un Veselības aprūpes finansēšanas likuma projekts izstrādāts saskaņā ar Ministru kabineta 2013.gada 10.maija rīkojuma Nr.192 „Par koncepcijas projektu par veselības aprūpes sistēmas finansēšanas modeli” 1. un 3.punktu.Normatīvo aktu projektu izstrādei atbilstoši Ministru kabineta 2013.gada 10.maija rīkojuma Nr.192 „Par koncepcijas projektu par veselības aprūpes sistēmas finansēšanas modeli” 1. un 3.punktam, ar Ministru prezidenta 2013.gada 10.maija rīkojumu tika izveidota darba grupa, ietverot pārstāvjus no Valsts kancelejas, Veselības ministrijas, Finanšu ministrijas, Tieslietu ministrijas, Iekšlietu ministrijas, Labklājības ministrijas, Latvijas Ārstu biedrības, Latvijas Rūpniecības un tirdzniecības kameras, Latvijas Slimnīcu biedrības, Latvijas Darba devēju konfederācijas, Veselības aprūpes darba devēju asociācijas, Medicīnas tehnoloģiju piegādātāju asociācijas un Latvijas Pašvaldību savienības, kā arī pieaicināti pārstāvji no Valsts ieņēmumu dienesta.  |
|  2. |  Pašreizējā situācija un problēmas | Noteikt veselības aprūpes pakalpojumu saņemšanu, pamatojoties uz valsts veselības obligāto apdrošināšanu (turpmāk – valsts veselības apdrošināšana) un ieviešot valsts veselības apdrošināšanas obligātās iemaksas, nodalot tās no spēkā esošās iedzīvotāju ienākuma nodokļa likmes (atbilstoši koncepcijas 2.varianta risinājumam), var šādos veidos:a) samazinot esošo iedzīvotāju ienākuma nodokļa likmi un attiecīgi ieviešot jaunu nodokli ar atbilstošu likmi;b) valsts veselības apdrošināšanas obligātās iemaksas ietverot iedzīvotāja ienākuma nodoklī.Tā kā jauna nodokļa ieviešana būtu saistīta ar būtisku palielinājumu izdevumos attiecībā uz nodokļa administrēšanu, administratīvā sloga palielinājumu nodokļa maksātājiem, kā arī papildus izdevumiem nodokļu maksātājiem (grāmatvedības sistēmu pārveide, papildus bankas pārskaitījumi utml.), tad racionālāks risinājums ir valsts veselības apdrošināšanas obligātās iemaksas ietvert iedzīvotāja ienākuma nodoklī un noteiktu daļu no nodokļa ieņēmumiem novirzīt valsts veselības apdrošināšanai.Ar iedzīvotāju ienākuma nodokli (turpmāk — nodoklis) apliek fiziskās personas gūtos ienākumus, un tas sastāv no:1) algas nodokļa, ko par darbinieka gūtajiem ienākumiem aprēķina un maksā darba devējs;2) fiksētā ienākuma nodokļa par ieņēmumiem no saimnieciskās darbības;3) nodokļa par ienākumiem no saimnieciskās darbības, ja tie nav uzņēmumu ienākuma nodokļaobjekts, un nodokļa no citiem ienākuma avotiem;4) nodokļa par ienākumu no kapitāla, tajā skaitā nodokļa no kapitāla pieauguma;5) patentmaksas par atsevišķu veidu saimnieciskās darbības veikšanu;6) mikrouzņēmumu nodokļa daļas atbilstoši Mikrouzņēmumu nodokļa likumam. |
| 3. |  Saistītie politikas ietekmes novērtējumi un pētījumi | Veselības aprūpes sistēmas finansēšanas modeļa koncepcija (http://polsis.mk.gov.lv/view.do?id=4326) |
|  4. |  Tiesiskā regulējuma mērķis un būtība | Likumprojekts nosaka, ka iedzīvotāju ienākuma nodoklis ietver valsts veselības apdrošināšanas obligātās iemaksas saskaņā ar Veselības aprūpes finansēšanas likumu. Attiecīgi šo nodokļu maksātāji Veselības aprūpes finansēšanas likumā noteiktajā kārtībā iegūst tiesības uz valsts veselības apdrošināšanas pakalpojumiem. |
|  5. |  Projekta izstrādē iesaistītās institūcijas | Valsts kanceleja, Veselības ministrija, Finanšu ministrija, Tieslietu ministrijas, Iekšlietu ministrija, Labklājības ministrija, Latvijas Ārstu biedrība, Latvijas Rūpniecības un tirdzniecības kamera, Latvijas Slimnīcu biedrība, Latvijas Darba devēju konfederācija, Veselības aprūpes darba devēju asociācija, Medicīnas tehnoloģiju piegādātāju asociācija, Latvijas Pašvaldību savienība un Valsts ieņēmumu dienests. |
|  6. |  Iemesli, kādēļ netika nodrošināta sabiedrības līdzdalība | Nodrošināta sabiedrības līdzdalība ar dažādu nevalstisko organizāciju starpniecību.  |
|  7. |  Cita informācija | Nav. |

|  |
| --- |
| 1. **Tiesību akta projekta ietekme uz sabiedrību**
 |
|  1. |  Sabiedrības mērķgrupa | Aptver visus Latvijas iedzīvotājus. Atbilstoši Centrālās statistikas pārvaldes datu bāzei uz 2013.gada sākumu - 2023.8 tkst.  |
|  2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt |  Likumprojekts šo jomu neskar. |
|  3. |  Tiesiskā regulējuma finansiālā ietekme | Tiesiskā regulējuma finansiālā ietekme izriet no Veselības aprūpes finansēšanas likumā ietvertā regulējuma un aprakstīta Veselības aprūpes finansēšanas likuma projekta anotācijā. |
|  4. |  Tiesiskā regulējuma nefinansiālā ietekme |  Likumprojekts šo jomu neskar. |
|  5. |  Administratīvās procedūras raksturojums |  Likumprojekts nemaina nodokļa administrēšanas kārtību. |
|  6. | Administratīvo izmaksu monetārs novērtējums | Projekts šo jomu neskar |
|  7. |  Cita informācija |  Nav. |

|  |
| --- |
| 1. **Tiesību akta projekta ietekme uz valsts budžetu un pašvaldību budžetiem**
 |
| Aprakstīta Veselības aprūpes finansēšanas likuma projekta anotācijā. |

|  |
| --- |
| 1. **Tiesību akta projekta ietekme uz spēkā esošo tiesību normu sistēmu**
 |
|  1. |  Nepieciešamie saistītie tiesību aktu projekti | Likumprojekts virzāms un apstiprināms līdztekus Veselības aprūpes finansēšanas likuma projektam. |
|  2. |  Cita informācija | Nav. |

|  |
| --- |
| 1. **Tiesību akta projekta atbilstība Latvijas Republikas starptautiskajām saistībām**
 |
| *Projekts šo jomu neskar* |

|  |
| --- |
| 1. **Sabiedrības līdzdalība un šīs līdzdalības rezultāti**
 |
|  1. | Sabiedrības informēšana par projekta izstrādes uzsākšanu | Likumprojekts izstrādāts darba grupā, kas izveidota ar Ministru prezidenta 2013.gada 10.maija rīkojumu, ietverot pārstāvjus no Valsts kancelejas, Veselības ministrijas, Finanšu ministrijas, Tieslietu ministrijas, Iekšlietu ministrijas, Labklājības ministrijas, Latvijas Ārstu biedrības, Latvijas Rūpniecības un tirdzniecības kameras, Latvijas Slimnīcu biedrības, Latvijas Darba devēju konfederācijas, Veselības aprūpes darba devēju asociācijas, Medicīnas tehnoloģiju piegādātāju asociācijas un Latvijas Pašvaldību savienības, kā arī pieaicināti pārstāvji no Valsts ieņēmumu dienesta. Likumprojekta izstrādē piedalījušies dažādu nevalstisko organizāciju pārstāvji.Notikusi likumprojekta publiskā apspriešana (no 2013.gada 20.septembra). Pēc likumprojekta publiskās apspriešanas, likumprojektu saskaņojošo institūciju skaitā ietverta Latvijas nodokļu maksātāju tiesību asociācija. Citi viedokļi publiskās apspriešanas rezultātā nav saņemti. |
|  2. |  Sabiedrības līdzdalība projekta izstrādē | Nodrošināta sabiedrības līdzdalība ar dažādu nevalstisko organizāciju starpniecību. |
|  3. |  Sabiedrības līdzdalības rezultāti | Likumprojekta izstrādes gaitā darba grupā lielākā daļa nevalstisko organizāciju viedokļu ņemti vērā.Latvijas Pašvaldību savienība un Latvijas Darba devēju konfederācija neatbalsta valsts veselības apdrošināšanas obligāto iemaksu sasaisti ar iedzīvotāju ienākumu nodokli.Publiskās apspriešanas rezultātā Latvijas nodokļu maksātāju tiesību asociācijas iebildums daļēji ņemti vērā. |
|  4. |  Saeimas un ekspertu līdzdalība | Likumprojekts šo jomu neskar. |
|  5. |  Cita informācija | Nav.  |

|  |
| --- |
| 1. **Tiesību akta projekta izpildes nodrošināšana un tās ietekme uz institūcijām**
 |
|  1. |  Projekta izpildē iesaistītās institūcijas | Veselības ministrija, Finanšu ministrija, Valsts ieņēmumu dienests un Nacionālais veselības dienests. |
|  2. | Projekta izpildes ietekme uz pārvaldes funkcijām | Likumprojekts šo jomu tieši neskar. |
|  3. | Projekta izpildes ietekme uz pārvaldes institucionālo struktūru.Jaunu institūciju izveide | Likumprojekts šo jomu neskar. |
|  4. | Projekta izpildes ietekme uz pārvaldes institucionālo struktūru.Esošu institūciju likvidācija | Likumprojekts šo jomu neskar. |
|  5. | Projekta izpildes ietekme uz pārvaldes institucionālo struktūru.Esošu institūciju reorganizācija | Likumprojekts šo jomu neskar. |
|  6. | Cita informācija | Nav. |

Veselības ministra vietā

zemkopības ministre L.Straujuma

14.11.2013. 14:55

1093

Raimonds Osis

67876063, Raimonds.Osis@vm.gov.lv